**Príloha č. 1: Prípravné trhové konzultácie k zákazke s názvom: *Obstaranie kancelárskeho nábytku – objekt Vazovova***

**Opis predmetu zákazky:**

Predmetom zákazky je výroba a dodanie nového kancelárskeho nábytku v členení na pracovné stoly, prídavné komunikačné elementy a paravány k stolom, rokovacie stoly, mobilné kontajnery, rôzne typy skriniek a skríň v celkovom počte 609 kusov (Príloha č. 2 - Výkaz výmer), vrátane jeho montáže, inštalácie na miesto jeho dodania, likvidácie obalov a dopravy do budovy Národnej banky Slovenska, Vazovova 2, 813 25 Bratislava. Presný popis je definovaný v Technickej špecifikácii predmetu zákazky, ktorá tvorí Prílohu č. 3.

Všetky požadované typy skriniek a skríň nemôžu byť v rámci konštrukcie spojené s lepom, ale spojovacím kovaním, ktoré umožňuje ich rozobrateľnosť alebo zmontovanie. Typy skríň s posuvnými dverami (pol. č. 30-35, 38-44 Výkazu výmer) musia byť vyrobené s „krycími doskami“.

Nábytok s výnimkou mobilných kontajnerov musí byť rozoberateľný z dôvodu stavebných obmedzení budovy a transportu v budove (úzke schodiská, malé výťahy), preto musí byť nábytok dodaný v demonte. Montáž nábytku bude realizovaná na mieste dodania. Uchádzač musí dodanie a montáž nábytku zabezpečiť vo vlastnej réžii, vrátane vynesenia na jednotlivé poschodia budovy.

Verejný obstarávateľ požaduje, aby bol nábytok vyrobený so zníženým dopadom na životné prostredie a spĺňal technické resp. environmentálne požiadavky, vrátane spôsobov možného preukázania ich splnenia.